**KANEPI VALLA KOHALIKE TEEDE TEEÄÄRTE NIITMINE 2025**

**LÄHTEÜLESANNE**

1. **Hanke ja Hankija üldandmed**

|  |  |
| --- | --- |
| **Hanke nimetus** | **Kanepi valla kohalike teede teeäärte niitmine 2025** |
| **Hankija** | Kanepi Vallavalitsus, Turu põik 1, Kanepi alevik, Põlvamaa. Registrikood: 77000186 |
| **Pakkumuse esitamise tähtaeg ja viis** | Hiljemalt **11.04.2025** e-mailile: mari.mandel-madise@kanepi.ee |
| **Töö teostamise tähtaeg** | **Perioodil august 2025, algusega 11.08.2025** |
| **Hindamiskriteerium** | * Hindamiskriteeriumiks on madalaim hind tunnis 1km
 |
| **Kas hange on jaotatud osadeks** | JAH- hange on jaotatud kaheks osaks. Pakkumuse võib esitada ühele või mõlemale osale |
| **Pakkumus peab sisaldama** | Pakkumuse vormi, milles sisaldub hinnapakkumus |
| **Hanke vastutav isik** | Mari Mandel-Madise, Kanepi valla majandusspetsialist, tel: 5333 5770, e-post: mari.mandel-madise@kanepi.ee |

1. **Teostatavad tööd**

2.1. Teeäärte niitmine on jagatud 2 osaks (vt lisatud niitmise tabel ja kaardid I ja II osa), pakkumuse võib esitada kas 1 või mõlemale osale.

Niita tuleb poomniidukiga, mis on võimeline 2,5-3m laiuselt niitma, sh võsa. Selleks, et soovitud niidulaius saavutada, tuleb vajadusel niita 2 niidukilaiust. Niita ei tohi iluhekke, ilupõõsaid ja -taimi. Niita tuleb ka kraavikaldad.

**I osa** – 201,958 niidukilomeetrit (niidetavate teede kogupikkus 100,979 km);

**II osa** – 200,406 niidukilomeetrit (niidetavate teede kogupikkus 100,203 km).

2.2. Töövõtja peab Tellijat teavitama niitmisega alustamisest vähemalt 3 tööpäeva enne tööde algust.

2.3. Teeäärte niitmist teostatakse 1 kord, augustis 2025, **algusega 11.08.2025.** Ajakava võimalik muutmine tuleb eelnevalt Tellijaga kirjalikult kokku leppida (ilmastikuoludest tingitud muudatused vm).

2.4. Kuna teeääri tuleb niita mõlemalt pool teed, siis käsitleme lepingus mahtu ja hinda niidukilomeetrite järgi, mitte tee pikkuse järgi.

2.5. Niitmisel tuleb tagada niidukõrgus maksimaalselt 10 cm.

2.6. Niitmisel on minimaalne niidulaius 2,5-3 m mõõdetuna sõidutee katte servast. Niidulaiust võib vähendada kas loodusliku või tehisliku takistuse olemasolul. Takistuse olemasolul peab niitma ala teeserva ja takistuse vahel. NB! põllukultuure jm takistusi ei tohi maha niita.

2.7. Töövõtja võtab täieliku vastutuse nii võimaliku enda, Tellija kui ka kolmanda isiku varale tekitatud kahju osas.

2.8. Töövõtja peab paigaldama Töö teostamise ajaks kasutatavatele masinatele oma kuludega elektroonilist jälgimist võimaldava jälgimisseadme (GPS seade või pardakaamera) ning võimaldama Tellija kontaktisikul masinate liikumise salvestustele ligipääs kuni 1. novembrini 2024.

# Pakkuja esitatav lisainformatsioon ja –dokumendid

* 1. Pakkuja esitab volikirja tema esindamiseks juhul, kui pakkumusele pakkuja esindajana alla kirjutanud isik või isikud ei ole äriregistrisse kantud isikud, kes omavad juriidilise isiku esindamise õigust.
	2. Kui pakkumuse esitavad mitu pakkujat ühiselt, peavad nad hankemenetluse ning hankelepingu sõlmimise ja täitmisega seotud toimingute tegemiseks volitama enda hulgast esindaja. Volikiri tuleb esitada koos ühise pakkumusega.
	3. Pakkuja suhtes ei tohi esineda Riigihangete seaduse § 95 lõike 1 nimetatud hankemenetlusest kõrvaldamise aluseid. Pakkuja esitab vastavasisulise kinnituse eeltäidetud hinnapakkumuse vormil.
	4. Pakkujal peab olema teenuse teostamiseks vajalikud töö- ja liiklusvahendid, kvalifitseeritud tööjõud ning niitmistöödeks vajalikud seadmed. Pakkuja esitab kinnituse eeltäidetud hinnapakkumuse vormil.

#

# Pakkumuse jõusoleku tähtaeg

* 1. Pakkumus peab olema jõus 60 kalendripäeva pakkumuste esitamise tähtpäevast arvates. Pakkuja esitab vastava kinnituse eeltäidetud hinnapakkumuse vormil.

# Selgitused

* 1. Selgitusi ja/või täiendavat teavet hankedokumentide kohta saab kirjalikult, kirjutades e-posti aadressile tiit.rammul@kanepi.ee. Hankija vastab esitatud küsimustele 3 (kolme) tööpäeva jooksul.
1. **Pakkumuste hindamine**
	1. Hindamise aluseks on 1 kilomeetrise teelõigu tunni maksumus koos käibemaksuga. Hindamiskriteeriumiks on madalaim hind.
2. **Läbirääkimised**

8.1. Hankija võib vajadusel pidada läbirääkimisi. Läbirääkimisi peetakse pakutava hinna ja sellega seoses töö mahtude üle.

# Kõikide pakkumuste tagasilükkamine

* 1. Hankijal on õigus lükata tagasi kõik pakkumused enne hankelepingu sõlmimist.
	2. Kõik pakkumused lükatakse tagasi, kui:
		1. hankemenetluse toimumise ajal on Hankijale saanud teatavaks uued asjaolud, mis välistavad või muudavad Hankijale ebaotstarbekaks hankemenetluse lõpuleviimise HD-s esitatud tingimustel;
		2. ükski pakkumus ei ole tunnistatud vastavaks;
		3. kõigi vastavaks tunnistatud pakkumuste maksumused ületavad hankelepingu eeldatavat maksumust, nii et hange ei ole sellise maksumusega Hankijale vastuvõetav.